text: থাকছেন বিদ্যা - RadioBanglaNet
  থাকছেন বিদ্যা
  January 10, 2022 January 10, 2022 RadioBanglaNet 0 Comments Bollywood Actress
  RBN Web Desk: সালটা ২০০৭। মুক্তি পেল 'ভুলভুলাইয়া'। ছবির কেন্দ্রীয় চরিত্র মঞ্জুলিকার ভূমিকায় অভিনয় করে সবার মন জয় করে নিয়েছিলেম বিদ্যা বালন। অন্যান্য চরিত্রে ছিলেন অক্ষয় কুমার, শাইনি আহুজা, অমিশা প্যাটেল ও পরেশ রাওয়াল। বক্স অফিসে তুমুল সাড়া ফেলে দিয়েছিল প্রিয়দর্শন পরিচালিত, কমেডি ও ভয়ের মেশানো এই ছবি।
  'ভুলভুলাইয়া'র মুক্তির ঠিক ১৫ বছর পর এবার পর্দায় আসতে চলেছে 'ভুলভুলাইয়া ২'। তবে প্রিয়দর্শন নয়, এই ছবি পরিচালনা করবেন অনিস বাজ়মি। থাকছেন না অক্ষয়ও। তাঁর পরিবর্তে দেখা যাবে কার্তিক আরিয়নাকে।
  ২০১৯ সালে ছবি ঘোষণার পর থেকেই অনেকের কৌতুহল ছিল 'ভুলভুলাইয়া ২'-এ বিদ্যা বালন থাকবেন কিনা। সে ব্যাপারে অনিস গতকাল খোলসা করে জানিয়েছেন যে 'ভুলভুলাইয়া'র সিক্যুয়েলে থাকছেন বিদ্যা বালন। এছাড়াও থাকবেন কিয়ারা আডবানি ও টাব্বু।
  করোনা পরিস্থিতি আয়ত্বের মধ্যে থাকলে মার্চে মুক্তি পেতে পারে 'ভুলভুলাইয়া ২'। প্রথম ছবি থেকে শ্রেয়া ঘোষাল ও এম জি শ্রীকুমারের গাওয়া প্রবল জনপ্রিয় 'আমি যে তোমার' গানটির একটি রিমেকও থাকবে 'ভুলভুলাইয়া ২'-এ।